Michael Agricola
Michael Agricola sive vulgo Mikael Agricola (natus 1510 in Pernea quondam communi, mortuus 9 Aprilis 1557) fuit episcopus ecclesiae Aboensis, reformator scriptorque Finnicus, qui Abckiriam, primum librum Finnice conscriptum, composuit, primusque in Finnicam convertit Novum Testamentum (Se Wsi Testamenti). Ita fundamentum creavit linguae Finnicae scriptae, qua re auctor linguae litterariae Finnicae et pater litterarum Finnicarum habetur. Discipulus erat Desiderii Erasmi Roterodami et Martini Lutheri.